Cheesecake με βάση απο καρυδόπιτα, βύσσινα και φυστίκια Αιγίνης
Πρωτότυπο και εντυπωσιακό, ένα απίθανο τσιζκέικ με γεύση μπλακ φόρεστ.
75 γρ. (2/3 κούπας) αλεύρι για όλες τις χρήσεις     , 40 γρ. (περίπου 1/3 κούπας) καρύδια, χοντροκομμένα , 50 γρ. (1/4 κούπας) ζάχαρη, 1 μεγάλο αυγό, 2 κουτ. σούπας ελαιόλαδο, 25 γρ. βούτυρο αγελάδας, λιωμένο,  50 γρ. γιαούρτι με 10% λιπαρά , 40 γρ. γάλα φρέσκο, πλήρες, 1 κουτ. γλυκού κανέλα σε σκόνη, 1/4 κουτ. γλυκού γαρίφαλο σε σκόνη, 10 γρ. (2 κουτ. γλυκού) μπέικιν πάουντερ, 1/2 κουτ. γλυκού μαγειρική σόδα, 600 γρ. τυρί μασκαρπόνε (πωλείται σε κεσεδάκια  σε σούπερ μάρκετ)   , 200 γρ. (1 κούπα) κρέμα γάλακτος με 35% λιπαρά, 100 γρ. (3/4 κούπας + 1 κουτ. σούπας) ζάχαρη άχνη, 20 γρ. (1 κούπα) χυμός λεμονιού, 1 κουτ. γλυκού ξύσμα λάιμ (προαιρετικά)	, 150 γρ. βύσσινα κομπόστα που τα έχουμε σουρώσει από το σιρόπι τους    , 50 γρ. (2½ κουτ. σούπας) σιρόπι από τα βύσσινα, 20 γρ. (3 κουτ. σούπας) φυστίκια Αιγίνης (ωμά), χοντροκομμένα, 70 γρ. σταγόνες σοκολάτας,  ξύσμα λάιμ (προαιρετικά)
Για το cheesecake με βάση από καρυδόπιτα προθερμαίνουμε τον φούρνο στους 160°C. Σε ένα μπολ ανακατεύουμε με ένα σύρμα το αλεύρι με τα καρύδια.Σε ένα άλλο μπολ ανακατεύουμε με σύρμα όλα τα υπόλοιπα υλικά, μέχρι να διαλυθεί η ζάχαρη.Ενώνουμε τα δύο μείγματα ανακατεύοντας καλά και αδειάζουμε σε ένα τσέρκι διαμέτρου 20 εκ., στο οποίο έχουμε προηγουμένως φτιάξει έναν πάτο από αλουμινόχαρτο. Ψήνουμε για περίπου 20 λεπτά. Βγάζουμε και αφήνουμε να κρυώσει καλά (περίπου 1 ώρα). Αν έχει φουσκώσει σε κάποια σημεία η καρυδόπιτα, την ξεφορμάρουμε και ισιώνουμε την επιφάνεια με ένα κοφτερό μαχαίρι. Στην ουσία θα κόψουμε και θα αφαιρέσουμε όλο το επάνω μέρος της, αφήνοντας μια βάση πάχους 2-3 εκ. Αυτή τη βάση θα την ξαναβάλουμε στο τσέρκι, το οποίο ακουμπάμε τώρα σε πιατέλα και αφαιρούμε το αλουμινόχαρτο που είχαμε βάλει πριν από το ψήσιμο.Στον κάδο του μίξερ βάζουμε το μασκαρπόνε με τη ζάχαρη άχνη και χτυπάμε με το σύρμα σε μέτρια ταχύτητα μέχρι να διαλυθεί η ζάχαρη.Προσθέτουμε τα υπόλοιπα υλικά και συνεχίζουμε το ανακάτεμα μέχρι η κρέμα να αρχίσει να σχηματίζει γραμμές και να δένει λίγο. Αδειάζουμε την κρέμα πάνω από την καρυδόπιτα και αφήνουμε στο ψυγείο για 1½ ώρα περίπου.Με ένα μαχαιράκι ξεκολλάμε το γλυκό από το τσέρκι και ξεφορμάρουμε. Απλώνουμε τα βύσσινα πάνω στο τσίζκεϊκ. Σκορπάμε εδώ κι εκεί τις σταγόνες σοκολάτας και τα φυστίκια Αιγίνης.Τέλος, περιχύνουμε με το σιρόπι από τα βύσσινα και ρίχνουμε ομοιόμορφα το ξύσμα λάιμ, αν το βάλουμε. Το cheesecake με βάση από καρυδόπιτα, βύσσινα και φυστίκια Αιγίνης είναι έτοιμο!
Αλεύρι (ζύμες),Καρύδια,Κρέμα Γάλακτος,Τυρί